stanford-oval/wikipedia huggingface dataset:
Kevin Smith (meloja)

| Kevin Smith> Henkilötiedot |
| --- | --- |
Koko nimi:  Kevin Smith
Syntynyt: 22. maaliskuuta 1961 (ikä 63) Stockton-on-Tees, Englanti
Kansalaisuus:   Iso-Britannia
Uran tiedot
Pituus:  185 cm
Paino:  85 kg
Laji:  ratamelonta
Seura:  Warren Canoe Club
Kevin Smith (s. 22. maaliskuuta 1961 Stockton-on-Tees, Englanti) on brittiläinen ratameloja.
Smith edusti Isoa-Britanniaa Los Angelesin kesäolympialaisissa 1984 ja Soulin kesäolympialaisissa 1988. Los Angelesissa 1984 Iso-Britannia sijoittui viidenneksi 1 000 metrin kajakkinelosessa. Joukkueeseen kuuluivat Smithin lisäksi Grayson Bourne, Andrew Sheriff ja Jeremy West. Soulissa 1988 Smith karsiutui yhdessä Andrew Sheriffin kanssa 1 000 metrin kajakkikaksikossa välierissä.
Smith on pituudeltaan 185-senttimetrinen ja painaa 85 kilogrammaa.
Kasuga (1902)

| Kasuga / 春日 |
| --- | --- |
 Kasuga

Aluksen vaiheet
Rakentaja:  Ansaldo, Genova
Kölinlasku:  10. maaliskuuta 1902
Laskettu vesille:  22. lokakuuta 1902
Palveluskäyttöön:  7. tammikuuta 1904
Poistui palveluskäytöstä:  upotettu 18. heinäkuuta 1945
Tekniset tiedot
Uppouma:  7 822 t
Pituus:  111,73 m (kokonaispituus)
Leveys:  18,9 m
Syväys:  7,32 m
Koneteho:  13 500 shp
Nopeus:  20 solmua
Miehistöä:  600
Aseistus
Aseistus:  1 × BL 10″ Mk I -tykki 2 × 20,3 cm/L45 type 41 -tykkiä 14 × QF 6″/L40 -tykkiä 10 × QF 12 naulan 18 cwt -laivatykkiä 6 × QF 3 naulan Hotchkiss -tykkiä 2 × Maxim-konekivääriä 4 × 18″ torpedoputkea
Kasuga (jap. 春日) oli keisarillisen Japanin laivaston tammikuussa 1904 valmistunut Kasuga-luokan panssariristeilijä. Alus upotettiin 18. heinäkuuta 1945.
Valmistus

Italian kuninkaallinen laivasto tilasi aluksen nimellä RN Mitra Ansadolta Genovasta, missä köli laskettiin 10. maaliskuuta 1902. Alus laskettiin vesille vielä samana vuonna 22. lokakuuta, minkä jälkeen se myytiin Chileä vastaan sotivalle Argentiinalle. Argentiinan laivasto nimesi aluksen ARA Rivadaviaksi. Se myytiin sodan päätyttyä edelleen keskeneräisenä Japanille nimellä Kasuga. Alus valmistui 7. tammikuuta 1904.
Palvelus

Alus lähti sisaraluksensa Nisshinin kanssa Genovasta päällikkönään Hugh Haweis Paynter ja miehistönään brittiläis-italialais-arabialainen miehistö. Alukset käyttivät Britannian kuninkaallisen laivaston lippuja välttääkseen mahdolliset selkkaukset Venäjän keisarikunnan kanssa. Venäjän keisarikunnan alukset varjostivat aluksia matkan aikana, ja HMS King Alfred saattoi osastoa Intian valtamerellä niiden lähdettyä Port Saidista. Saavuttuaan Japaniin alusten miehistöjä juhlittiin sankareina.
Kasuga ajoi 13. tammikuuta 1918 karille Bankan salmessa, mistä se irrotettiin kesäkuussa. Alus purjehti Siperiaan vuonna 1922.
John Gardner

John Gardner voi tarkoittaa ainakin seuraavia:
John Gardner (1926–2007), brittiläinen jännityskirjailija
John Gardner (1933–1982), yhdysvaltalainen kirjailija
John Gardner (1917–2011), brittiläinen säveltäjä.
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”John Gardner”, voi hakea sivunnimihaulla, laajalla sivunnimihaulla tai tekstihaulla.
Kenianturako

| Kenianturako |
| --- | --- |
 Kenianturako lemmikkinä
Uhanalaisuusluokitus
 Elinvoimainen  
  
Tieteellinen luokittelu
Kunta::  Eläinkunta Animalia
Pääjakso::  Selkäjänteiset Chordata
Luokka::  Linnut Aves
Lahko::  Turakolinnut Musophagiformes
Heimo::  Turakot Musophagidae
Suku::  Metsäturakot Tauraco
Laji::  hartlaubi
Kaksiosainen nimi
 Tauraco hartlaubi  (Fischer & Reichenow, 1884) 
Katso myös
   Kenianturako Wikispeciesissä   Kenianturako Commonsissa 
Infobox OKNimi-testi OKIUCN-testi OK: 
Kenianturako (Tauraco hartlaubi) on afrikkalainen turakolintu. Se on nimetty Gustav Hartlaubin kunniaksi.
Koko ja ulkonäkö

Linnun pituus on 40–44 cm ja paino 195–275 g. Vihreä kyyhkynkokoinen turako, jonka kirkkaanpunaiset käsisulat erottuvat lennossa. Tuuhea töyhtö ja sinimusta niska. Naamassa on valkoiset laikut ja silmän takana punaiset laikut. Nuori lintu muistuttaa vanhaa lintua mutta sen puku ei ole niin kirkas eivätkä käsisulat niin kirkkaanpunaiset.
Esiintyminen

Kenianturako elää Itä-Afrikassa Keniassa, Tansaniassa ja Ugandassa. Sen elinalueen laajuus on noin 170 000 neliökilometriä ja sen kanta on elinvoimainen. Laji on suosittu lemmikkilintu eri puolilla maailmaa ja Tansaniassa laji on huolestuttavasti vähentynyt kaupallisen pyynnin takia. Suomessa turakot ovat hyvin harvinaisia lemmikkejä.
Elinympäristö

Ikivihreät vuoristometsät 1 400–3 250 metrin korkeuteen sekä kaupunkien puistot.
Lisääntyminen

Risupesä on puun oksalla 2,5–8 m korkealla. Naaras munii 2 munaa, joita molemmat puolisot hautovat 22–23 päivää. 17–18 päivän ikäisinä poikaset alkavat kiipeillä pesäpuun oksilla ja aloittavat lentoharjoitukset 4 viikon ikäisinä.
Ravinto

Syö etupäässä hedelmiä ja marjoja mutta myös kukkia ja hyönteisiä. Suosii erityisesti mustia ja tummanpunaisia hedelmiä.
Jarmo Jokila

| Jarmo Jokila |
| --- | --- |

Henkilötiedot
Syntynyt: 13. helmikuuta 1986 (ikä 38) Turku
Kansalaisuus:   Suomi
Jääkiekkoilija
Pelipaikka:  laitahyökkääjä
Maila:  vasen
Pituus:  175 cm
Paino:  85 kg
Seura
Seura:  TuTo
Sarja:  Mestis
Pelaajaura
Pääsarjaura:  2004–
Aik. seurat:  TPS (SM-liiga)   TuTo (Mestis)   Kiekko-Vantaa (Mestis)   SaiPa (SM-liiga)   Jukurit (Mestis)   Banská Bystrica (SloEl)  HK Nitra (SloEl)   LeKi (Mestis)   Stjernen (Norja)   Hudiksvalls HC (Ruotsi)   SønderjyskE (Tanska)   Podhale Nowy Targ (Puola)   MAC Budapest (Unkari)
Jarmo Jokila (s. 13. helmikuuta 1986 Turku) on suomalainen jääkiekkoilija.
Jokila pelasi SM-liigassa TPS:n riveissä kausina 2004–2006. Samoina kausina Jokila pelasi myös Mestistä TuTossa. Kaudella 2008–2009 Jokila voitti Mestiksen pistepörssin (20+37=57). Mestiksen pudotuspeleissä Jokila oli toiseksi tehokkain pelaaja (3+7=10).
SaiPassa Jokila pelasi 52 ottelua kausien 2009–2011 aikana. Hänen sopimuksensa kuitenkin purettiin keväällä 2011. SaiPasta Jokila siirtyi seuraavaksi kaudeksi Slovakian Extraliigan Banská Bystricaan. Kaudeksi 2012–2013 hän siirtyi HK Nitraan. Tämän jälkeen hän on muun muassa voittanut Tanskan mestaruuden SønderjyskE:ssä sekä pelannut Puolan pääsarjassa ja monikansallisessa Erste Ligassa MAC Budapestin joukkueessa. Tammikuussa 2018 hän palasi Suomeen ja Tutoon.
Jokila on pelannut alle 18-vuotiaiden Suomen jääkiekkomaajoukkueessa kuusi ottelua tehoin 1+0=1. Alle 20-vuotiaiden maajoukkueessa Jokila on pelannut seitsemän ottelua tehoin 5+1=6.
Jokilan veli Janne on myös pelannut sekä TPS:ssä että SaiPassa.
Keski-Afrikan tasavalta olympialaisissa

Keski-Afrikan tasavalta osallistui olympialaisiin ensimmäisen kerran Méxicossa 1968. Kolmista seuraavista kesäolympialaisista se jäi pois, mutta on ollut mukana kaikissa kesäolympialaisissa Los Angelesista 1984 lähtien. Talvikisoihin maa ei ole osallistunut.
Keski-Afrikan tasavalta ei ole saavuttanut olympialaisissa yhtään mitalia. Pistesijalle, eli kahdeksan parhaan joukkoon, on yltänyt taekwondoin Patrick Boui, joka oli seitsemäs miesten höyhensarjassa Lontoossa 2012. Maan miesten koripallojoukkue sijoittui kymmenenneksi Soulissa 1988.
Aiheesta muualla

Keski-Afrikan tasavalta Kansainvälisen olympiakomitean sivustolla (englanniksi)
Valtiot olympialaisissa
Kasuga-taisha

| Kasuga-taisha> 春日大社 |
| --- | --- |
 Kasuga-taishan chūmon-pääportti
Perustiedot
Sijainti:  Nara, Japani
Koordinaatit:  34°40′53″N, 135°50′54″E
Rakennustyyppi:  pyhäkkö
Uskonnollinen käyttö:  šintolaisuus
Infobox OKNimi-testi OK: 
Kasuga-taisha (jap. 春日大社) on šintolainen pyhäkkö Naran kaupungissa Japanissa. Se sijaitsee Naran keskustan itäpuolella Mikasa- eli Kasugavuoren juurella. Pyhäkköön kuuluu laaja Kasugayaman aarniometsä, ja sen alueella elää yli tuhatpäinen japaninkaurislauma, yksi kaupungin nähtävyyksistä. Pyhäkössä palvotaan neljää kamia. Se on Japanin lukuisten Kasuga-pyhäkköjen pääpyhäkkö.
Kasuga-taisha perustettiin keisari Shōtokun käskystä vuonna 768. Siitä eteenpäin pyhäkkö ja sen vuosittainen festivaali nauttivat hovin suojelusta. Ennen Meiji-restauraatiota pyhäkön yhteys Kōfuku-jin buddhalaiseen temppeliin oli vahva. Historiallisten rakennustensa lisäksi Kasuga-taishalla on hallussaan laaja kulttuuriomaisuus, johon kuuluu noin 3 000 esinettä.
Vuonna 1998 Kasuga-taisha valittiin Unescon maailmanperintöluetteloon osana kohdetta ”muinaisen Naran historialliset monumentit”.
Aiheesta muualla

Kuvia tai muita tiedostoja aiheesta Kasuga-taisha Wikimedia Commonsissa
Kasuga-taishan internetsivut (japaniksi) (englanniksi) (kiinaksi) (koreaksi) (ranskaksi)
Kevin Sorbo

| Kevin Sorbo |
| --- | --- |
 Kevin Sorbo vuonna 2005
Henkilötiedot
Koko nimi:  Kevin David Sorbo
Syntynyt: 24. syyskuuta 1958 (ikä 66) Mound, Minnesota
Ammatti:  näyttelijä
Puoliso:  Sam Jenkins (1998–)
Näyttelijä
Aktiivisena:  1986–
Merkittävät roolit:  Hercules   (Hercules)   Dylan Hunt   (Gene Roddenberry's Andromeda)
Aiheesta muualla
Viralliset kotisivut
IMDb 
Elonet
Kevin David Sorbo (s. 24. syyskuuta 1958 Mound, Minnesota) on yhdysvaltalainen näyttelijä. Hänen tunnetuimmat roolinsa ovat Hercules televisiosarjassa Hercules ja Dylan Hunt scifi-sarjassa Gene Roddenberry's Andromeda.
Sorbo aloitti uransa 1980-luvun lopulla, jolloin hän vieraili useissa televisiosarjoissa, kuten 1st & Ten, Murhasta tuli totta ja Kuuma piiri. Hän oli ehdolla Teräsmiehen rooliin televisiosarjaan Teräsmieheni ja agentti Fox Mulderin rooliin Salaisiin kansioihin.
Hän nousi kuuluisuuteen esitettyään Herculesta televisioelokuvassa Hercules and the Amazon Women, joka oli ensimmäinen viidestä Hercules-sarjan pilottijaksosta. Sarjaa esitettiin vuosina 1995–1999 ja siitä tuli yksi suosituimmista sarjoista televisiohistoriassa. Sorbon esittämä hahmo vieraili myös Xenassa, joka oli Herculeksen spin-off-sarja.
Vuonna 2000 Sorbo siirtyi näyttelemään televisiosarjaan Gene Roddenberry's Andromeda, jossa hän näytteli kapteeni Dylan Huntia. Sarja pyöri vuosina 2000–2005. Myöhemmin hän näytellyt muun muassa elokuvissa Walking Tall 3 ja Mitäs me spartalaiset.
Sorbo on ollut vuodesta 1998 naimisissa näyttelijä Sam Jenkinsin kanssa ja heillä on kolme lasta.
Keita Baldé Diao

| 0 | 1 | 2 | 3 |
| --- | --- | --- | --- |

Henkilötiedot
Syntymäaika: 8. maaliskuuta 1995
Syntymäpaikka: Arbúcies, Espanja
Pelipaikka: hyökkääjä
Pituus: 178 cm
Paino: 86 kg
Seura
Seura:  Inter Milano (laina)
Junioriseurat
2004–2011:  FC Barcelona
2010–2011:  → UE Cornellà (laina)
2011–2013:  SS Lazio
Seurat
| Vuodet | Seura | O | (M) |
| 2013–2017 |  SS Lazio | 110 | (26) |
| 2017– |  AS Monaco | 0 | (0) |
| 2018–2019 | →  Inter Milano |  |  |
Maajoukkue
| 2016– |  Senegal | 26 | (4) |
 Seurajoukkueuran tilastot kattavat vain kansalliset sarjat, päivitetty 8. syyskuuta 2017.  Maajoukkueuran tilastot päivitetty 18. heinäkuuta 2019.
Keita Baldé Diao (s. 8. maaliskuuta 1995 Arbúcies, Espanja) on espanjalais-senegalilainen jalkapalloilija, joka kuuluu Ligue 1:ssä pelaavan AS Monacon miehistöön. Kaudella 2018–2019 hän pelasi lainasopimuksella italialaisessa Interissä. Molempijalkainen Diao on pelipaikaltaan hyökkääjä. Diao on FC Barcelonan junioriakatemian kasvatti.
Seurajoukkueura

FC Barcelonan nuorisojoukkueissa vuoteen 2011 asti pelannut Diao siirtyi vuonna 2011 SS Lazioon, vaikka  myösReal Madrid ja Manchester United olivat kiinnostuneita hänestä. Hän teki debyyttinsä edustusjoukkueessa vuonna 2013 Chievo Veronaa vastaan. Myöhemmin hän teki myös debyyttinsä Eurooppa-liigassa. Kaudella 2013-2014 Diao oli yksi Lazion avainpelaajista.
Maajoukkueura

Diao teki maajoukkuedebyytin Senegalin maajoukkueessa 26. maaliskuuta 2016 Nigeriä vastaan. Ottelu päättyi Senegalin 2-0 voittoon. Diao pelasi ottelussa 6 minuuttia ja sai varoituksen ottelun viimeisellä peliminuutilla. Espanjassa syntynyt Diao olisi voinut valita edustavansa Senegalin sijaan Espanjaa maajoukkuetasolla. Hän valitsi kuitenkin vanhempiensa kotimaan Senegalin.
Käännös suomeksi
Keitai

| Keitai 継体天皇 |
| --- | --- |
 Keitain patsas Fukuissa Fukuin prefektuurissa.
Japanin keisari
Valtakausi:  3. maaliskuuta 507 – 10. maaliskuuta 531
Edeltäjä:  Buretsu
Seuraaja:  Ankan

Syntynyt:  450
Kuollut:  7. helmikuuta 531
Puoliso:  Tashiraka
Suku:  Yamato
Isä:  Hikoushi no Ōkimi
Äiti:  Furihime
Uskonto:  šintolaisuus
Keitai (450–531) oli perinteisen japanilaisen tiedon mukaisesti Japanin 26. keisari. Hänen valtakautensa on arveltu alkaneen vuonna 507 ja päättyneen vuonna 531. Hänen pojistaan Ankan, Senka ja Kinmei toimivat myös Japanin keisareina.
Taustaa

Nihonshokin mukaan Keitai syntyi vuonna 450 ja kuoli 531, jolloin hänen vanhin poikansa, Ankan peri vallan. Hänet tunnettiin aikanaan nimillä Ōdo no Kimi (男大迹王) ja Hikofuto no Mikoto (彦太尊). Eräiden lähteiden mukaan hän toimi aiemmin myös Koshin provinssin kuninkaana.
Ketoosi

Ketoosi voi tarkoittaa seuraavia:
ketoosi, aineenvaihdunnan tila ihmisellä
lehmän ketoosi (myös asetonitauti), sama aineenvaihdunnan tila lehmällä
ketoosi, monosakkaridi
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Ketoosi”, voi hakea sivunnimihaulla, laajalla sivunnimihaulla tai tekstihaulla.
Joseph Guillemot

| Mitalit | Mitalit | Mitalit |  |
| --- | --- | --- | --- |
|  Joseph Guillemot |  Joseph Guillemot |  Joseph Guillemot |  |
Maa:   Ranska
Miesten yleisurheilu
|  Olympialaiset  |  Olympialaiset  |  Olympialaiset  |  |
|  Kultaa | Antwerpen 1920 | 5 000 m |  |
|  Hopeaa | Antwerpen 1920 | 10 000 m |  |
Joseph Guillemot (1. lokakuuta 1899 Le Dorat, Ranska – 9. maaliskuuta 1975 Pariisi) oli ranskalainen kestävyysjuoksija.
Pienikokoinen Guillemot (160 cm, 54 kg) taisteli ensimmäisessä maailmansodassa ja sai taistelukaasusta pahoja keuhkovaurioita. Hänen sydämensä oli epämuodostuman takia ruumiin oikealla puolella, mutta siitä huolimatta hänestä kehittyi erinomainen kestävyysjuoksija. Vuonna 1920 hän voitti Ranskan mestaruuden 5 000 metrin juoksussa, minkä ansiosta hänet valittiin Antwerpenin kesäolympialaisiin.
Olympialaisten ensimmäinen kestävyysjuoksutapahtuma oli 5 000 metrin juoksu. Paavo Nurmi lähti pitämään juoksussa kovaa alkuvauhtia yrittäen pudottaa muut kilpailijat heti alussa. Guillemot pysyi hänen kannassaan ja ohitti hänet viimeisessä kaarteessa. Nurmi ei ollut tottunut loppukireihin, joten hän hölkkäsi maaliin 4,4 sekuntia Guillemotin perässä. Guillemotin voittoaika oli 14.55,6. 10 000 metrin juoksu pidettiin kaksi päivää myöhemmin. Kilpailua aikaistettiin kolmella tunnilla kuningas Albert I:n pyynnöstä. Guillemot kuuli tämän syötyään juuri tukevan aamiaisen. Lisäksi hänen juoksukenkänsä oli varastettu, joten hän joutui juoksemaan kaksi numeroa liian suurilla kengillä. Kilpailussa vatsakrampeista kärsinyt Guillemot kävi tiukan kamppailun Paavo Nurmen kanssa, mikä päättyi Nurmen voittoon loppukirikamppailussa. Nurmi voitti ajalla 31.45,8, Guillemot jäi tästä 1,4 sekuntia.
Olympialaisten jälkeen Guillemot voitti 1922 maastojuoksun henkilökohtaisen maailmanmestaruuden sekä oli voittamassa joukkuekilpailun maailmanmestaruuden vuosina 1922 ja 1926. Hän voitti Ranskan mestaruuden 5 000 metrillä kolmeen kertaan, mutta Ranskan yleisurheiluliiton kanssa tulleiden erimielisyyksien takia hän ei päässyt Pariisin olympialaisiin. Uransa aikana hän teki kaksi maailmanennätystä: 2 000 metrillä 5.34,8 ja 3 000 metrillä 8.42,2. Askin päivässä tupakoinut Guillemot kuoli 75-vuotiaana Pariisissa.
Joseph Habib Hitti

Joseph Habib Hitti (30. syyskuuta 1925 – 3. helmikuuta 2022) oli Australiassa toiminut libanonilainen katolinen piispa. Hän kuului maroniitteihin. Hänet vihittiin papiksi 24. maaliskuuta 1951 ja nimitettiin Saint Maron of Sydneyn eparkian johtoon 23. marraskuuta 1990. Piispaksi vihkiminen seurasi 6. tammikuuta 1991. Pääkonsekraattorina toimi paavi Johannes Paavali II, jota avustivat Giovanni Battista Re ja Justin Francis Rigali. Hitti asetettiin virkaansa 4. maaliskuuta.
Hitti erosi tehtävistään 26. lokakuuta 2001.
Kevin Song

| Kevin Song> Henkilötiedot |
| --- | --- |
Kansalaisuus:   Yhdysvallat
Pokerinpelaaja
WSOP-voitot:  1
WSOP-rahasijat:  21
WPT-voitot:  0
EPT-voitot:  0
Turnausansiot (USD):  2 900 772
Päivitetty:  29. elokuuta 2007
Kevin Song on korealaissyntyinen yhdysvaltalainen pokeriammattilainen. Hän aloitti pokerin pelaamisen vuonna 1980 ja turnauspelaamisen vuonna 1995.
1990-luvulta lähtien Song on ollut finaalipöydässä lukuisissa texas hold'em -turnauksissa. Vuonna 1997 Song voitti World Series of Pokerin 2 000 dollarin limiitti hold'em-turnauksen, jonka ykköspalkinto oli 397 120 dollaria. Songin muita merkittäviä turnausvoittoja ovat muun muassa Hall of Fame Poker Classic 1997 $ 5,000 Championship Event - No Limit Hold'em (voittosumma 184 000 dollaria), Legends of Poker 1999 $ 2,000 Championship Event - No Limit Hold'em (96 800 dollaria) ja Fifth Annual Five Diamond World Poker Classic 2006 $ 1,500 No Limit Hold'em (253 560 dollaria). Vuonna 2000 hän voitti kaksi United States Poker Championship (USPC) -turnausta. WSOP:n pääturnauksessa Song oli vuonna 2001 sijalla 20.
Song asuu Hacienda Heightsilla Kaliforniassa. Elokuussa 2007 hänen pokeriuransa turnausansiot ylittivät 2,9 miljoonaa dollaria.
Aiheesta muualla

Kevin Song The Hendon Mob Poker Databasessa (englanniksi)
Keski-Afrikan tasavalta kesäolympialaisissa 2020

Keski-Afrikan tasavalta osallistui Tokion kesäolympialaisiin 2020 kahden hengen joukkueella. Sillä oli yksi urheilija yleisurheilussa ja uinnissa. Kumpikaan ei saavuttanut mitaleja.
Joukkue > Uinti

| Urheilija | Matka | Alkuerät> Aika | Alkuerät> Sija | Välierät> Aika | Välierät> Sija | Loppukilpailu> Aika | Loppukilpailu> Sija | Sijoitus |
| --- | --- | --- | --- | --- | --- | --- | --- | --- |
| Chloe Sauvourel | Naisten 50 m vapaauinti | 32,18 | 75. | — | — | — | — | 75. |
Joukkue > Yleisurheilu

| Urheilija | Laji | Alkuerät> Aika | Alkuerät> Sija | Välierät> Aika | Välierät> Sija | Loppukilpailu> Aika | Loppukilpailu> Sija |
| --- | --- | --- | --- | --- | --- | --- | --- |
| Francky Mbotto | Miesten 800 m | 1.48,26 NR | 42. | — | — | — | — |
John Gay

| John Gay |
| --- | --- |
 Godfrey Knellerin öljyvärimaalaus miehestä, jonka uskotaan olevan John Gay.
Henkilötiedot
Syntynyt: 30. kesäkuuta 1685 Barnstaple, Englannin kuningaskunta
Kuollut: 4. joulukuuta 1732 (47 vuotta) Lontoo, Englanti, Ison-Britannian kuningaskunta
Ammatti:  runoilija, näytelmäkirjailija
Kirjailija
Tuotannon kieli: englanti
Pääteokset:  Kerjäläisooppera (1728)
Aiheesta muualla
Löydä lisää kirjailijoitaKirjallisuuden teemasivulta
John Gay (30. kesäkuuta 1685 Barnstaple – 4. joulukuuta 1732 Lontoo) oli englantilainen runoilija ja näytelmäkirjailija. Hänen tunnetuin teoksensa on balladiooppera The Beggar’s Opera eli Kerjäläisooppera vuodelta 1728, jonka sävelsi Johann Christoph Pepusch. Teoksen jatko-osa on Polly (1729).
Aiheesta muualla

Wikimedia Commonsissa on kuvia tai muita tiedostoja aiheesta .
Wikisitaateissa on kokoelma sitaatteja aiheesta .
Kelttiläinen uskonto

Kelttiläinen koristekuvio.
Kelttiläinen uskonto oli muinaisten kelttien harjoittama monijumalainen uskonto. Eri puolilla Eurooppaa asuneiden kelttien uskomuksissa oli paikallisista eroista huolimatta paljon yhteisiä piirteitä. Keltit uskoivat kuolemanjälkeiseen elämään, ja he hautasivat vainajiensa mukana ruokaa ja aseita tuonpuoleista varten. Heillä oli useita jumalia, joista osaa palvottiin koko kelttiläisessä maailmassa, mutta jotkut olivat maantieteellisiin alueisiin sitoutuneita heimojumalia. Kelttien palvontamenoihin liittyi eläin- ja ihmisuhreja.
Mytologia

Kelttiläinen mytologia jaetaan usein kolmeen ryhmään:
Goidelinen mytologia (iiriläinen, manksilainen ja skottilainen)
Britteinsaarten kelttien mytologia (walesilainen ja kornilainen)
Mannerkelttien mytologia (etenkin Bretagnen alue)
Jumalat

Kreikkalaisten ja roomalaisten tavoin keltit olivat polyteistejä. Heillä oli suuri joukko erilaisia jumalia. Muutamia, kuten Lughia, palvottiin laajemmalti, mutta useimmat olivat paikallisia jumalia. Monia jumalia palvottiin tietyssä, heille pyhitetyssä paikassa, esimerkiksi pyhässä lehdossa tai lähteellä.
Kelttiläisiä jumalia:
Abellio
Aengus
Alisanos
Artio
Balor
Belenos
Brigit
Camulos
Cernunnos
Dagda
Danu
Epona
Eriu
Esus
Icovellauna
Lugh
Macha
Morrigán
Nemetona
Nuada
Ogma
Pwyll
Rosmerta
Sucellus
Taranis
Teutates
Sankarit

Irlannissa on säilynyt varhaiselta keskiajalta kelttien sankaritarinoita, jotka tavallisesti jaetaan neljään ryhmään:
Mytologiset tarut, kertomukset Irlannin synnystä ja muinaisista jumalista, kuten Tuatha Dé Danann -heimosta.
Ulsterin sykli eli Ulaid-tarusto, kertomukset Cuchulainin urotöistä sekä Ulsterin ja Connaughtin asukkaiden keskinäisestä kilpailusta.
Fenian sykli eli Fenian-tarusto, Finn Mac Cumhaillin ja hänen sotajoukkonsa Fiannan seikkailut.
Kuningassaagat, kertomukset kuninkaiden seikkailuista.
Palvontamenot

Poseidoniuksen mukaan Gallian kelttien uskonnollisia menoja ohjasi kolme ammattiryhmää: druidit, bardit ja vaatit eli ”näkijät” (vates). Myös Irlannissa ja Walesissä oli nämä kolme ryhmää, ainoana erona oli, että näkijöiden nimenä oli filidh.
Puiden palvonta oli kelteille tärkeää, ja temppelien sijasta palvontapaikkoina olivat pyhät lehdot. Kelteillä oli myös pyhiä lampia, lähteitä ja rotkoja. Lisäksi keltit rakensivat pyhäköiksi eräänlaisia puisia aitauksia.
Roomalaiset ja kreikkalaiset väittivät, että keltit uhrasivat säännöllisesti ihmisiä palvontamenoissaan. Cicero, Caesar, Suetonius ja Lucanus kertovat teoksissaan Galliassa tehdyistä ihmisten uhrauksista, ja Plinius vanhemman mukaan ihmisuhrit olivat tavallisia myös Britanniassa. Antiikin kirjoittajien mukaan druidien asema oli uhrimenoissa keskeinen. Antiikin lähteet todennäköisesti liioittelevat ihmisuhrauksia, mutta arkeologinen tutkimus on kiistatta todistanut niitä tapahtuneen.
Kelttien soturikulttiin kuului päänmetsästys. Kelteillä oli tapana katkaista surmatuilta vihollisiltaan päät ja säilyttää ne voitonmerkkeinä. Keltit saattoivat myös uskoa, että pää oli kuolemattoman sielun asuinpaikka, ja säilyttämällä vastustajiensa päät he hallitsivat näiden sieluja.
Palvontamenot > Druidit

Druidit olivat kelttien pappisluokka, joka vastasi kelttien myytti- ja uskomusperinteen säilyttämisestä. Druidit valittiin yleensä ylimysten joukosta. Heidän koulutuksensa kesti pitkään, sillä kaikki tieto välitettiin suullisesti, ja noviisien oli opeteltava ulkoa suuret määrät runoja, lakeja, loitsuja ja historiatietoa. Druidit toimivat myös yleisesti parantajina kelttiyhteiskunnassa. Keltit pitivät monia puita pyhinä, ja druidit yhdistettiin etenkin tammiin ja niissä kasvavaan misteliin. Ilmeisesti sanan druidi kanta oli kantakelttiläisen kielen tammea merkitsevässä sanassa. ”Druidi” lienee alun perin lausuttu dru-vid tai dru-vind (hän joka tuntee tammen). Nimityksellä on luultavasti viitattu druidien tehtävään pyhien lehtojen suojelijoina.
Roomalaiset pitivät druideja Rooman valtaa vastustaneen liikehdinnän johtajina, minkä vuoksi druidit joutuivat roomalaisten erityisen vainon kohteiksi.
Aiheesta muualla

Wikimedia Commonsissa on kuvia tai muita tiedostoja aiheesta .
CyberSamurai Encyclopedia of Celtic Mythology (Arkistoitu – Internet Archive). (englanniksi)
Cuchulainn taistelussa. Kuvitusta teokseen T. W. Rolleston: Myths and Legends of the Celtic Race, 1911.